Professor Eric Kaufmann om demogratisk udskiftning: “Jeg mener, at der er tale om empiriske fakta.”

Professor Eric Kaufmann tager afstand fra den identitære bevægelse, og argumenterer for at ‘Den Store Udskiftning’ er en konspirationsteori. Venstrefløjen har dog forstået, at Kaufmann først og fremmest positionerer sig. Det hvide Europa bliver udskiftet, og ‘It’s okay to be white’ er reelt en af Kaufmanns overordnede pointer. Interview med professoren i Berlingske – Professoren, der bliver kaldt racist: Hvide mennesker skal vænne sig til at være i mindretal (af Troels Heeger; kræver login).

“Hvide mennesker vil i løbet af de næste 100 år blive en minoritet i store dele af den vestlige kultursfære. Og den erkendelse bør ændre vores forhold til hvidhed som politisk kategori og identitet, siger Eric Kaufmann, der til daglig er professor i statskundskab ved Birkbeck College på University of London. ‘Jeg taler ikke så meget om behovet for en hvid identitetspolitik. Jeg siger bare, at hvid identitet bør behandles som en identitet blandt så mange andre. Jeg mener ikke, at vi skal tilskynde det, men jeg mener, at den attitude, vi anlægger over for etnisk identitet, bør være ensartet på tværs af grupperne.’ … ‘Først i slutningen af dette århundrede vil det ske i vesteuropæiske lande med meget indvandring,’ siger Eric Kaufmann og peger på lande som Østrig , Holland, Sverige, Belgien, Italien, Spanien, Irland og ikke mindst Storbritannien. … I lande som Danmark, Finland, Norge, Portugal, såvel som en række østeuropæiske lande med lavere indvandring vil etnisk hvide formodentlig forblive en majoritet indtil det 22. århundrede, siger Kaufmann… Hans kombination af demografisk statistik og en indtrængende appel om at lytte til hvide menneskers følelse af usikkerhed i en globaliseret verden har været nok til at udløse angreb fra venstreorienterede kritikere og studerende. Han er blevet kaldt ‘kvalmende’ og ‘racist’ af vrede studerende, mens andre angriber ham for at lyde som et ekko af den franske ideolog Renaud Camus, hvis teori om ‘den store udskiftning« bliver dyrket intenst på den ekstreme højrefløj. … ‘En forskel er, at jeg taler om demografiske fremskrivninger vedrørende etnicitet. Jeg mener, at der er tale om empiriske fakta. Vi kan så diskutere, hvad de betyder. Men det er forholdsvis ukontroversielt at sige, at hvide i USA ikke længere vil være en etnisk majoritet i 2050, såfremt udviklingen fortsætter,« siger han.”

The URI to TrackBack this entry is: http://www.uriasposten.net/archives/108749/trackback